CELEX: 62014CN0182
Language: mt
Date: 2014-04-11 00:00:00
Title: Kawża C-182/14 P: Appell ippreżentat fil- 11 ta’ April 2014 minn Mega Brands International, Luxembourg, Zweigniederlassung Zug mis-sentenza mogħtija mill-Qorti Ġenerali (It-Tieni Awla) fl- 4 ta’ Frar 2014 fil-Kawżi T-604/11 u T-292/12 – Mega Brands International, Luxembourg, Zweigniederlassung Zug vs L-Uffiċċju għall-Armonizzazzjoni fis-Suq Intern (Trade marks u Disinni)

14.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 223/3
            
         Appell ippreżentat fil-11 ta’ April 2014 minn Mega Brands International, Luxembourg, Zweigniederlassung Zug mis-sentenza mogħtija mill-Qorti Ġenerali (It-Tieni Awla) fl-4 ta’ Frar 2014 fil-Kawżi T-604/11 u T-292/12 – Mega Brands International, Luxembourg, Zweigniederlassung Zug vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-182/14 P)
   2014/C 223/03
   Lingwa tal-kawża: l-Ingliż
   
      Partijiet
   
   
      Appellanti: Mega Brands International, Luxembourg, Zweigniederlassung Zug (rappreżentanti: A. Nordemann, M. C. Maier, avukati)
   
      Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellanti
   
   
               —
            
            
               tannulla s-sentenza appellata tal-Qorti Ġenerali tal-4 ta’ Frar 2014 sa fejn tikkonċerna l-Kawża T-292/12,
            
         
               —
            
            
               jekk ikun meħtieġ, tibgħat lura l-kawża quddiem il-Qorti Ġenerali,
            
         
               —
            
            
               tikkundanna lill-konvenut għall-ispejjeż tal-proċeduri.
            
         
      Aggravji u argumenti prinċipali
   
   L-appellanti tibbaża l-appell tagħha fuq aggravju wieħed, fejn issostni ksur tal-Artikolu 8(1)(b) tar-Regolament tal-Kunsill (KE) Nru 207/2009 (1) tas-26 ta’ Frar 2009, dwar it-trade mark Komunitarja.
   Speċifikatament, l-appellanti ssostni li l-Qorti Ġenerali wettqet żball ta’ liġi:
   
               1)
            
            
               billi naqset milli tieħu inkunsiderazzjoni, jew tal-inqas issemmi, fil-kuntest ta’ evalwazzjoni globali, li t-trade mark preċedenti, MAGNET 4, tikkonsisti fin-numru “4”;
            
         
               2)
            
            
               billi fil-punti 22 u 25 tas-sentenza tagħha, ikkunsidrat l-element MAGNET bħala l-element dominanti tat-trade mark preċedenti MAGNET 4;
            
         
               3)
            
            
               billi fil-punt 25 applikat kriterji differenti fl-evalwazzjoni tax-xebh fonetiku u viżiv tas-sinjali MAGNET 4 u MAGNEXT;
            
         
               4)
            
            
               billi fil-punt 35 ma ħaditx inkunsiderazzjoni, fil-kuntest ta’ evalwazzjoni globali, il-probabbiltà ta’ konfużjoni, l-interdipendenza tal-fatturi relevanti, b’mod partikolari l-livell baxx tal-karattru distintiv tat-trade mark preċedenti, MAGNET 4, in-nuqqas ta’ xebh konċettwali tas-sinjali MAGNET 4 u MAGNEXT, u l-grad baxx ta’ xebh fonetiku u viżiv tas-sinjali;
            
         
               5)
            
            
               billi fil-punt 35 ma pprovdietx raġunijiet sostantivi, fir-rigward tal-eżistenza ta’ probabbiltà ta’ konfużjoni bejn is-sinjali MAGNET 4 u MAGNEXT.
            
         
      (1)  ĠU L 78. p. 1